
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«17» студзеня 2023 г.
	         № 7 
	г. Масква




Аб унясенні змяненняў у Правілы афармлення пасведчання 
аб дзяржаўнай рэгістрацыі прадукцыі

У адпаведнасці з пунктам 2 артыкула 57 Дагавора аб Еўразійскім эканамічным саюзе ад 29 мая 2014 года, пунктам 5 Пратакола 
аб тэхнічным рэгуляванні ў рамках Еўразійскага эканамічнага саюза (дадатак № 9 да ўказанага Дагавора), абзацам чацвёртым пункта 4 Пратакола аб прымяненні санітарных, ветэрынарна-санітарных і каранцінных фітасанітарных мер (дадатак № 12 да ўказанага Дагавора), пунктамі 9 і 21 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, і з мэтай рэалізацыі пункта 2.12 пераліку мер па павышэнні ўстойлівасці эканомік дзяржаў – членаў Еўразійскага эканамічнага саюза, уключаючы забеспячэнне макраэканамічнай стабільнасці, зацверджанага распараджэннем Савета Еўразійскай эканамічнай камісіі ад 17 сакавіка 2022 г. № 12, Калегія Еўразійскай эканамічнай камісіі вырашыла:
1. Унесці ў Правілы афармлення пасведчання аб дзяржаўнай рэгістрацыі прадукцыі, зацверджаныя Рашэннем Калегіі Еўразійскай эканамічнай камісіі ад 30 чэрвеня 2017 г. № 80, наступныя змяненні:
у сказе першым абзаца трэцяга пункта 8 словы «і з прыкладаннем копіі дагавора з выпрабавальнай лабараторыяй (цэнтрам) або пісьма выпрабавальнай лабараторыі (цэнтра)» выключыць;
у пункце 16 словы «30 каляндарных» замяніць словамі 
«15 працоўных».
2. Устанавіць, што змяненні, указаныя ў пункце 1 гэтага Рашэння, дзейнічаюць на працягу 12 месяцаў з даты ўступлення ў сілу гэтага Рашэння.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	
М. Мясніковіч

